b"\n_START_ARTICLE_\nManuel Pizarro Moreno\n_START_SECTION_\nBiografia\n_START_PARAGRAPH_\nVa n\xc3\xa9ixer a Almod\xc3\xb3var del Campo, Ciudad Real el 29 de setembre de 1951, els seus pares encara tot i ser naturals de Ciudad Real, es van traslladar a Terol, perqu\xc3\xa8 el servei militar ho exigia, ja que el seu pare feia la Mili a Terol i en Torrelac\xc3\xa1rcel. Va entrar a l'Ajuntament de Terol despr\xc3\xa9s de les eleccions municipals de maig de 1979._NEWLINE_El 15 de desembre de 1982, despr\xc3\xa9s de la mort de l'alcalde de Terol, Francisco Pascual Reis, en ser primer tinent d'alcalde es va convertir en alcalde de part d'AP, en les eleccions municipals de 1983, va aconseguir majoria simple, per\xc3\xb2 en les de 1987, 1991 i 1995 va ser majoria absoluta, per\xc3\xb2 el 6 juny 1995 va abandonar l'Ajuntament de Terol, per fer-se vicepresident de la Borsa de Madrid._NEWLINE_Va ser criticat durament l'any 2006 quan no va acceptar una OPA sobre Endesa (d'on n'era president) per part de Gas Natural. Posteriorment, l'alemanya E.ON va fer una contra-oferta, que no fou suficient davant d'una tercera OPA presentada per ENEL i Acciona, que fou la preferida pels accionistes. En desembre de 1995 fou nomenat vicepresident de la Borsa de Madrid, on hi treballava des de 1991. En novembre de 1995, fou nomenat president d'Ibercaja, fins 2004. Entre 1998 i 2002, durant la seva presid\xc3\xa8ncia d'Ibercaja, fou nomenat tamb\xc3\xa9 president de la Confederaci\xc3\xb3n Espa\xc3\xb1ola de Cajas de Ahorro (CECA)._NEWLINE_El 17 de gener del 2008 va ser presentat oficialment com a n\xc3\xbamero 2 del Partit Popular, Mariano Rajoy va assegurar que era un dels homes m\xc3\xa9s entesos en economia espanyola. _NEWLINE_Despr\xc3\xa9s de conc\xc3\xb3rrer a la candidatura del PP encap\xc3\xa7alada per Mariano Rajoy, va sortir elegit diputat al Congr\xc3\xa9s de Diputats. El PP va aconseguir un lleuger augment de vots considerable, per\xc3\xb2 va perdre davant el PSOE. Poc despr\xc3\xa9s Pizarro, que s'especulava que havia de ser el futur ministre d'Economia i Hisenda sota un hipot\xc3\xa8tic govern presidit per Rajoy si guanyava les eleccions, va renunciar a l'acta de diputat i es va retirar de la pol\xc3\xadtica activa._NEWLINE_En l'actualitat est\xc3\xa0 casat amb l'expresidenta de la Comunitat Foral de Navarra i exalcaldessa de Pamplona, Yolanda Barcina Angulo."